2.  NAPIREND
E L Ő T E R J E S Z T É S

Balatonhenye Község Önkormányzata Képviselő-testületének 
2026. szeptember 22-i nyilvános ülésére.

Tárgy:  Települési önkormányzatok szociális célú tűzifavásárlásához pályázat benyújtása
Előterjesztő:   Szász Attila, polgármester 
Előkészítette:  Nagy Éva, ügyintéző
                                                                                                Jogszabállyal nem ellentétes.
előterjesztő                                                                       dr. Szabó Tímea, címzetes főjegyző

Tisztelt Képviselő-testület!

A helyi önkormányzatokért felelős miniszter pályázatot hirdet a Magyarország 2026. évi központi költségvetéséről szóló 2025. évi LXIX törvény 3. melléklet 2.3.1. pont szerinti települési önkormányzatok szociális célú tüzelőanyag vásárlásához kapcsolódó támogatására. 

Az önkormányzat egy fajta tüzelőanyag megvásárlásához igényelhet támogatást. Az igényelhető mennyiség 
· az önkormányzat 2024. évi átlagos közfoglalkoztatotti létszám adata, 
· az önkormányzat 2024. évi OSAP 1206 szerinti adatgyűjtés alapján aktív korúak ellátásában részesülők száma, 
· az önkormányzat 2024. évi OSAP 1206 szerinti adatgyűjtés alapján rendszeres gyermekvédelmi kedvezményre jogosultak száma (osztva hárommal), illetve 
· az önkormányzat 2025. január 1-ei lakosságszámból a 80 év feletti korcsoportos adata (osztva kettővel) került meghatározásra.

Balatonhenye település ezen mutatók figyelembe vételével az ebr42 önkormányzati információs rendszer adatlapja alapján, keménylombos tűzifából legfeljebb összesen 12 erdei m³ mennyiséget igényelhet.
A támogatás mértéke keménylombos fafajta esetében 21.000 Ft/ erdei m3 + Áfa. A települési önkormányzat vonatkozásában a támogatás felhasználásának a feltétele a támogatáson felül, kemény lombos fafajta esetében 2000 Ft/erdei m3 + Áfa önrész vállalása. Az ÁFA mértéke 5%. 
A tűzifa szállításából származó költségek a kedvezményezett önkormányzatot terhelik ide értve a tüzelőanyag rászorulókhoz való eljuttatását is.

A pályázatok benyújtásának a határideje 2026. szeptember 30. A benyújtási határidő jogvesztő. 

Fentiek alapján szükséges a képviselő testület határozata a pályázaton való részvétel és a hozzá kapcsolódó önerő biztosítása tárgyában.
A pályázati adatlap munkaanyag példánya és a pályázati kiírás az előterjesztés mellékletét képezi.

Kérem az előterjesztést megvitatni szíveskedjenek.








Határozati javaslat: 

BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK
  ... /2026. (.........) HATÁROZATA

A települési önkormányzatok szociális célú tűzifavásárláshoz kapcsolódó támogatására pályázat benyújtásáról és a vállalt önerő összegéről

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 12 erdei m³ mennyiségben kemény lombos tűzifára, melyhez a szükséges önerőt összesen 25.200 Ft (24.000 Ft+ Áfa) összegben biztosítja. 

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik. 
A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2026. évi költségvetéséről szóló önkormányzati rendeletében meghatározott tartalékkerete terhére biztosítja. 
A Képviselő-testület a pályázati adatlap tartalmával, az abban foglalt nyilatkozattal egyetért. 
Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér, ideértve a tüzelőanyag rászorulókhoz való eljuttatását is. 

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Szász Attila, polgármester
Határidő: 2026. szeptember 30.







